**British Council Βραβείο IELTS 2021 ύψους 10,000GBP για προπτυχιακές και μεταπτυχιακές σπουδές στην Ελλάδα και το εξωτερικό**

Για 7η συνεχόμενη χρονιά, το **British Council** ανακοινώνει την έναρξη της υποβολής υποψηφιοτήτων για το **British Council Βραβείο IELTS 2021.** Το βραβείο είναι μια πρωτοβουλία του British Council που στοχεύει στην ανάδειξη και υποστήριξη ενός ανθρώπου με ισχυρό κίνητρο να αναπτύξει τις δεξιότητες του και να πετύχει στην επαγγελματική του πορεία. Παράλληλα, το βραβείο απευθύνεται σε ανθρώπους που θέλουν να χρησιμοποιήσουν τις γνώσεις που θα αποκτήσουν για να συνεισφέρουν ενεργά στην κοινωνία.

Ο νικητής θα λάβει βραβείο αξίας έως **10.000 λίρες Αγγλίας** για την κάλυψη των διδάκτρων ενός **πτυχιακού ή μεταπτυχιακού προγράμματος** σπουδών σε ίδρυμα τριτοβάθμιάς, μεταλυκειακής εκπαίδευσης ή επαγγελματικής κατάρτισης στην **Ελλάδα αλλά και στο εξωτερικό**, το οποίο δέχεται το **IELTS** ως κριτήριο εισαγωγής. Η πληρωμή θα πραγματοποιηθεί απευθείας στον εκπαιδευτικό οργανισμό στον οποίο θα φοιτήσει ο νικητής και θα καλύπτει τις ανάγκες του διδακτικού έτους 2021 -2022.

**Η καταληκτική ημερομηνία υποβολής υποψηφιοτήτων είναι στις 14 Ιουνίου 2021.**

Σημαντικές ημερομηνίες:

* Περίοδος αιτήσεων: 9 Φεβρουαρίου 2021–14 Ιουνίου 2021
* Παρουσίαση και συνέντευξη προεπιλεγμένων υποψηφίων: 15 Ιουνίου – 5 Ιουλίου 2021
* Επιστολή αποδοχής από το εκπαιδευτικό οργανισμό φοίτησης: έως 9 Ιουλίου 2021 το αργότερο
* Ανακοίνωση νικητή: 12 Ιουλίου – 23 Ιουλίου 2021

## Κάντε αίτηση για το British Counci Βραβείο IELTS 2021:

1. Αν έχετε ήδη δώσει το τεστ IELTS από τον Ιούνιο 2020 ή σκοπεύετε να το δώσετε μέχρι τον Ιούνιο 2021 και έχετε λάβει την επίσημη βαθμολογία IELTS Test Report Form (TRF) με ημερομηνία από **16 Ιουνίου 2020** **μέχρι και 14 Ιουνίου 2021.**
2. Κάντε την αίτησή σας **έως τις 14 Ιουνίου 2021 στις 14.00 (ώρα Ελλάδας)**

Μάθετε περισσότερα: [https://www.britishcouncil.gr/en/exam/ielts/award](https://www.britishcouncil.gr/exam/ielts/award?utm_source=award2019&utm_medium=kariera&utm_campaign=get_there&utm_term=email)